Ziemeļsomerseta

Ziemeļsomerseta () ir unitārā pašvaldība Somersetas grāfistē Anglijā. Atrodas grāfistes ziemeļos, robežojas ziemeļaustrumos ar Bristoli, austrumos — ar Bātas un Ziemeļaustrumu Somersetas unitāro pašvaldību, bet dienvidos — ar Somersetas unitāro pašvaldību. Rietumos krastus apskalo Bristoles līcis un Sevērnas estuārs; pašvaldībai pieder neapdzīvotā Stīpholmas sala  no krasta. Lielākā apdzīvotā vieta un administratīvais centrs ir Vestonsjūpermēra. Ziemeļsomersetas teritorijā atrodas Bristoles lidosta un daļa no Bristoles ostas.

 Vēsture 
Sākotnēji izveidota 1974. gada 1. aprīlī kā Vudspringas (Woodspring) nemetropoles distrikts, apvienojot Somersetas vēsturiskās grāfistes Vestonsjūpermēras municipālo boro, Klīvdonas un Portishedas urbānos distriktus, Longeštonas lauku distriktu un daļu no Eksbridžas lauku distrikta, un iekļaujot to jaundibinātajā Eivonas grāfistē. Nosaukts pēc 15. gadsimtā dibinātās Vudspringas priorijas. 1996. gadā Eivonas grāfiste tika izformēta, bet Vudspringas distrikts reorganizēts par Ziemeļsomersetas unitāro pašvaldību un iekļauts Somersetas ceremoniālajā grāfistē. Administratīvi unitārā pašvaldība dalās četrās pilsētās —  Vestonsjūpermēra (82 418 iedzīvotāji), Portisheda (26 366), Klīvdona (21 398) un Neilsī (15 533), un 35 pagastos.

 Atsauces 

 Ārējās saites 

Kategorija:Somerseta
Kategorija:Anglijas unitārās pašvaldības